Benedet (Moriello de Monclús)

Iste articlo tracta sobre Benedet , que ye una pardina d'a Fueva. Ta altros emplegos de l'antroponimo «Benedet» se veiga Benedet (desambigación).

Benedet ye una pardina aragonesa d'o municipio d'a Fueva, en a comarca de Sobrarbe y provincia de Uesca. Actualment se troba despoblada. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1

Benedet ye debaixo d'as garras d'a sierra d'o Campanué por os calcils d'a Fueva, en a marguin d'o camino tradicional que uniba Buetas con Moriello de Monclús sin pasar por Tierrantona, cuasi en plano en a fondonada fovana.

Forman a pardina una sola casa de vivienda con una capilleta particular. Como pardina, o lugar d'o que pendeba ye Moriello de Monclús, que, a demás, ye o mas amanau. Va estar parte d'o municipio de Moriello de Monclús dica d'antes que iste absorvise o Pallaruelo de Monclús, y dimpués os municipios de Ranyín, Tierrantona, Formigals y Troncedo.

Referencias

Vinclos externos
  En http://www.despobladosenhuesca.com/

Categoría:Despoblaus d'a provincia de Uesca
Categoría:Lugars d'a Fueva
Categoría:Localidaz d'a diocesi de Balbastro-Monzón en Sobrarbe